**În lumea asta**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În lumea asta

...

Fiecare-n lumea asta trăiește numai pentru sine,

Multe de la lumea asta n-are rost să mai aștepți,

O iluzie e totul iar lumea asta-i schimbătoare,

Trăiește cu demnitate, lumii nu-i pasă de tine,

Oferta lumii pentru tine e lipsită de valoare,

Ți s-a dat această viață pentru ca să te deștepți!

...

Ce s-aștepți de la o lume prinsă-n jocu-i secular?

Întreaga lume-i la cheremul intereselor meschine,

Când viața tuturor e-o luptă pentru putere și avere,

Când lumea te cântărește după cât ai în buzunar,

Fii retras că n-ai nevoie de-a lumii apreciere,

Fiecare-n lumea asta trăiește numai pentru sine!

...

Spunând că ei știu adevărul și să te influențeze,

Vor veni destui spre tine că au nevoie de adepți,

Nu le-asculta vorba mieroasă că tu îl ai pe Hristos

Și El este Mângâietorul care-a venit să te salveze,

Doar în Hristos e adevărul ce te va ridica de jos,

Multe de la lumea asta n-are rost să mai aștepți!

...

Atâtea vieți sunt pierdute pentru te miri ce nimicuri

Prea multe vieți sunt irosite și lipsite de valoare

Nu te prinde-n jocul lumii, nu te-abate de la drum,

Lumea-i plină de ispite și fel de fel de șiretlicuri,

Deși din toată lumea asta va rămâne praf și fum,

Căci o iluzie e totul iar lumea asta-i schimbătoare!

...

Încearcă să fii de folos celor ce-ți cer ajutorul,

Și de tot ce faci în viață nu-ți fie cumva rușine,

De sus privește doar pe cei pe care-i ridici de jos

Niciodată să nu uiți că doar Hristos e Salvatorul

Să spui numai adevărul, netemător și curajos,

Trăiește cu demnitate, lumii nu-i pasă de tine!

...

Deși te-ai născut în lume, tu al lumii să nu fii,

Mai nimic în lumea asta nu este ceea ce pare,

Lasă lumea cu-al ei zbucium, tu rămâi nepăsător,

Nu te prinde-n jocul lumii, cu orice te-ar ispiti,

Lumea-n care te-ai născut nu este-a ta, este a lor

Oferta lumii pentru tine e lipsită de valoare!

...

Ți s-a dat această viață pentru ca să te deștepți,

Oferta lumii pentru tine e lipsită de valoare,

Trăiește cu demnitate, lumii nu-i pasă de tine,

O iluzie e totul iar lumea asta-i schimbătoare,

Multe de la lumea asta n-are rost să mai aștepți,

Fiecare-n lumea asta trăiește numai pentru sine!